ક્રિકેટના મહાકુંભની શરૂઆત થઇ ગઇ છે. જેમાં કટ્ટર વિરોધી ટીમ ભારત અને પાકિસ્તાનની 15 ફેબ્રુઆરીના રોજ પ્રથમ મેચ યોજાઇ ગઇ જેમાં ભારતે પાકિસ્તાન પર ધમાકેદાર જીતથી પોતાની શરૂઆત કરી. ભારતીય ટીમે ટોસ જીતીને પહેલા બેટિંગ કરવાનો નિર્ણય કર્યો, જેમાં ભારતીય બેટ્સમેનોએ પાકિસ્તાની બોલરોની જોરદાર ધોલાઇ કરીને પાક ટીમ સામે જંગી 301 રનોનું લક્ષ્યાંક રાખ્યું. પાકિસ્તાનની ટીમ જ્યારે લક્ષ્યાંક હાસલ કરવા માટે મેદાનમાં ઉતરી તો ભારતીય બોલરોએ પાકિસ્તાની બેટ્સમેનોને એક પછી એક પેવેલિયનભેગા કરી દીધા.